Par siltumenerģijas piegādi un lietošanu

Nr.4

Daugavpilī, 2017.gada 23.oktobrī

**Pašvaldības akciju sabiedrība “Daugavpils siltumtīkli”**, vienotais reģ.Nr.41503002945, turpmāk tekstā - PIEGĀDĀTĀJS, tās tehniskā direktora p.i. Valerija Mjagkiha personā, kurš rīkojas uz 2016.gada 29.decembra parastās komercpilnvaras Nr.1.3-8//43 pamata, no vienas puses, un

**Rīgas Tehniskā universitāte**, izglītības iestādes reģistrācijas Nr.3341000709, kuras vārdā un interesēs, pamatojoties uz Rīgas Tehniskās universitātes Satversmi (apstiprināta ar 2014.gada 23.oktobra likumu “Par Rīgas Tehniskās universitātes Satversmi”) un rektora 2015.gada 3.februāra rīkojuma Nr.01000-1.1/34 “Par paraksta tiesībām uz publisko iepirkumu līgumiem un ar publisko iepirkumu procedūrām saistītajiem dokumentiem” pamata rīkojas finanšu prorektors **Ingars Eriņš**, turpmāk tekstā- LIETOTĀJS, no otras puses, bet abi kopā tekstā Puses, pamatojoties uz sarunu procedūras „Par siltumenerģijas piegādi RTU objektos” ID:RTU-2017/88, 3.daļas „Siltumenerģijas piegāde objektos Daugavpilī” rezultātiem noslēdz savā starpā sekojoša satura līgumu:

1. **Līguma priekšmets**

1.1. PIEGĀDĀTĀJS apņemas piegādāt LIETOTĀJAM siltumenerģiju uz siltumtīklu un siltumapgādes sistēmas piederības robežas ēkai **Smilšu ielā 90,** **Daugavpilī**, saskaņā ar šī līguma noteikumiem. Siltumtīklu un siltumapgādes sistēmu piederības un atbildības robežas tiek noteiktas aktā (pielikums Nr.1).

1.2. PUSES apņemas darboties saskaņā ar „Enerģētikas likumu”, likumu „Par sabiedrisko pakalpojumu regulatoriem”, MK noteikumiem „Siltumenerģijas piegādes un lietošanas noteikumi” un citiem spēkā esošajiem normatīvajiem aktiem, kuri nosaka siltumenerģijas piegādes, lietošanas un siltumapgādes sistēmu un mēraparātu tehniskās apkalpošanas kārtību.

**2. Piegādātāja pienākumi, tiesības un atbildība**

2.1. PIEGĀDĀTĀJAM uz piederības robežas (pielikums Nr.1.) jānodrošina šādi  siltumnesēja (siltumtīkla ūdens) parametri:

 2.1.1. turpgaitas ūdensvidējā diennakts temperatūra atbilstoši Daugavpils pilsētā noteiktajam temperatūru grafikam (pielikums Nr.2) ar novirzi ne lielāku par ±3grādiem pēc Celsija. PIEGĀDĀTĀJS nav atbildīgs par turpgaitas temperatūras pazemināšanos gadījumos, kuri atrunāti spēka esošajos siltumenerģijas piegādes un lietošanas noteikumos.

2.1.2. siltumnesēja spiedienu turpgaitas un atgaitas cauruļvadā atbilstoši pieslēgšanas tehniskajiem noteikumiem.

2.2. PIEGĀDĀTĀJS nav atbildīgs par to, ka netiek ievēroti siltumnesēja parametri, ja notikusi stihiska nelaime (piemēram, ugunsgrēks, negaiss, vētra, zemestrīce, plūdi, ilgstošs sniegputenis un aukstums, kad āra gaisa temperatūra ilgāk par 48 stundām ir par 3 un vairāk grādiem pēc Celsija zemāka par temperatūru, kas paredzēta, projektējot siltumapgādes sistēmu), vai ir radušies citi neparedzēti apstākli. PIEGĀDĀTĀJS nav atbildīgs par to, ka siltumnesējs netiek piegādāts vai netiek ievēroti siltumnesēja parametri, šādos gadījumos:

2.2.1. LIETOTĀJA personāla vai trešo personu apzinātas vai neapzinātas darbības, kuru dēļ ir traucēta normāla siltumapgāde;

2.2.2. līgumā noteiktā patēriņa režīma neievērošana ;

2.2.3. enerģētiskās krīzes laikā, kas izsludināta Enerģētikas likumā noteiktajā kārtībā.

2.3. PIEGĀDĀTĀJAM ne vēlāk kā 10 dienas iepriekš jābrīdina LIETOTĀJS par siltumenerģijas

 piegādes pārtraukšanu sakarā ar plānotu un iepriekš paredzētu siltumapgādes sistēmas atvienošanu.

Ja 5 dienu laikā pēc brīdinājuma izteikšanas neizdodas saskaņot siltumapgādes sistēmas atslēgšanas laiku, PIEGĀDĀTĀJS nosaka šo laiku patstāvīgi, izvēloties to pēc iespējas ārpus darba laika, un paziņo par to LIETOTĀJAM. Par siltumapgādes sistēmas atvienošanas laiku PIEGĀDĀTĀJS LIETOTĀJU atkārtoti brīdina 24 stundas iepriekš.

2.4. Lai veiktu neatliekamus pasākumus avāriju un bojājumu novēršanai, PIEGĀDĀTĀJAM ir tiesības atvienot LIETOTĀJA siltumapgādes sistēmas un atvienošanas iemeslu paziņot pēc tam.

2.5. PIEGĀDĀTĀJS saskaņo (vai sniedz motivētu atteikumu)LIETOTĀJA apkures sistēmu pieslēgšanas nosacījumus vai atvienošanas laiku 10 (desmit) dienu laikā pēc LIETOTĀJA iesnieguma saņemšanas.

2.6. PIEGĀDĀTĀJA pienākums ( ja PIEGĀDĀTĀJS un LIETOTĀJS nav vienojušies citādi ) ir 3 (trīs) nedēļu laikā pēc siltumenerģijas skaitītāju pārbaudēm, nomaiņas, pārvietošanas vai remonta atjaunot siltumenerģijas uzskaiti ar siltumenerģijas skaitītājiem.

2.7. Siltumenerģijas skaitītājus pēc uzstādīšanas, remonta vai pārbaudes pieņem lietošanai PIEGĀDĀTĀJS un LIETOTĀJS. PIEGĀDĀTĀJA pārstāvis pārbauda to uzstādīšanas pareizību un komplektāciju, nosaka un noplombē pieslēgšanas vietas un noformē aktu par siltumenerģijas skaitītāja pieņemšanu lietošanā. LIETOTĀJS nodrošina skaitītāju plombēšanas tehniskās iespējas.

2.8. PIEGĀDĀTĀJS realizē siltumenerģiju LIETOTĀJAM par tarifiem, kas apstiprināti un publicēti likumā „Par sabiedrisko pakalpojumu regulatoriem” un „Enerģētikas likumā” noteiktajā kārtībā.

2.9. PIEGĀDĀTĀJAM ir tiesības, ne vēlāk kā trīs dienas iepriekš brīdinot, pilnīgi vai daļēji pārtraukt siltumenerģijas piegādi LIETOTĀJAM, ja LIETOTĀJS neievēro šī līgumā noteiktos pienākumus. Siltumenerģijas piegādi atjauno pēc tam, kad LIETOTĀJS ir samaksājis parādu, līgumiskos nokavējuma procentus, kompensāciju un izdevumus, kas saistīti ar siltumenerģijas piegādes atjaunošanu.

2.10. Ja LIETOTĀJS bez PIEGĀDĀTĀJA atļaujas patvaļīgi ir pieslēdzis siltumapgādes sistēmas, izmainījis norēķinu uzskaites mēraparātu pieslēgšanas shēmu, noņēmis plombas, kā arī sabojājis mēraparātus, traucējis to normālu darbību vai liedzis PIEGĀDĀTĀJA pārstāvja piekļūšanu siltumapgādes sistēmām, lai kontrolētu siltumenerģijas patēriņa režīmu un uzskaiti, noplombētu siltumapgādes sistēmas vai arī pārtrauktu siltumenerģijas piegādi, tad PIEGĀDĀTĀJAM ir tiesības atslēgt pieslēgtās sistēmas, noteikt patērētās siltumenerģijas daudzumu aprēķinu ceļā, ņemot vērā maksimālo slodzi laika periodā no pēdējās pārbaudes.

2.11. Ja LIETOTĀJS neizpilda līgumsaistības, PIEGĀDĀTĀJS ir tiesīgs, nodrošinot siltumnesēja parametrus uz piederības robežas, iekasēt šajā līgumā 4.6.p. noteikto kompensāciju.

**3. Lietotāja pienākumi, tiesības un atbildība**

3.1. LIETOTĀJA (savu piederības robežu ietvaros ) pienākumi ir šādi:

3.1.1. ievērot līgumā noteikto patēriņa režīmu, nepārsniedzot atļauto maksimālo slodzi un siltumnesēja maksimālo caurplūdi;

3.1.2.  uzturēt tehniskā kārtībā cauruļvadus, armatūru, siltum izmantošanas ietaises, siltumizolāciju, kontroles mēraparātus, automātiskās regulēšanas aparātus un pretavārijas drošības līdzekļus un nodrošināt to kvalificētu apkalpošanu;

3.1.3. reizi gadā pēc saskaņošanas ar PIEGĀDĀTĀJU veikt siltumtīklu, siltum punktu, apkures, ventilācijas un karstā ūdens apgādes sistēmu vispārējo pārbaudi un hidrauliskās pārbaudes saskaņā ar atbilstošiem normatīvajiem aktiem;

3.1.4. LIETOTĀJS ir atbildīgs par siltumenerģijas skaitītāju un plombu saglabāšanu un nekavējoties ziņo PIEGĀDĀTĀJAM par siltumenerģijas skaitītāju bojājumiem.

3.1.5. Šajā līguma noteiktajā kārtībā reģistrēt izlietotās siltumenerģijas un papildus izlietotā siltumnesēja daudzumu atbilstoši skaitītāju rādījumiem un ziņot par to PIEGĀDĀTĀJAM, kā arī noteiktos termiņos veikt maksājumus;

3.1.6. Enerģētikas likumā noteiktajā kārtībā izsludinātās vietējās enerģētiskās krīzes laikā ievērot pašvaldības enerģētiskās krīzes centra un PIEGĀDĀTĀJA noteiktos siltumenerģijas patēriņa ierobežojumus;

3.1.7. nodrošināt PIEGĀDĀTĀJA pārstāvju (pēc dienesta apliecību uzrādīšanas) piekļūšanu individuālajam siltumpunktam, siltumapgādes sistēmām un siltumenerģijas skaitītājam, lai kontrolētu siltumenerģijas patēriņa režīma ievērošanu, izlietotās siltumenerģijas daudzumu, kā arī tiešā pieslēguma siltumapgādes sistēmu tehnisko stāvokli;

3.1.8. nodrošināt PIEGĀDĀTĀJA pārstāvju piekļūšanu pie attiecīga īpašuma, arī liegumzonā, slēgtā teritorijā vai ēkā esošajiem energoapgādes PIEGĀDĀTĀJA objektiem, lai veiktu šo objektu rekonstrukciju, renovāciju vai ar to ekspluatāciju saistītus darbus. Par minēto darbību nepieciešamību LIETOTĀJU brīdina vismaz trīs darba dienas pirms šo darbu uzsākšanas;

3.1.9. avārijas gadījumos, kas saistīti ar siltumnesēja noplūdi, nekavējoties atvienot bojātos cauruļvadus vai siltumizmantošanas ietaises un ziņot par to PIEGĀDĀTĀJAM;

3.1.10. saskaņot ar PIEGĀDĀTĀJU siltumapgādes sistēmu pieslēgšanu pēc remonta, kā arī jaunu sistēmu pieslēgšanu vai atvienošanu.

 3.1.11. nepārsniegt siltumtīklu temperatūru grafikā noteikto siltumnesēja atgaitas temperatūru. Šo temperatūru regulē individuālais siltumpunkts un siltumizmantošanas ietaises;

3.1.12. nodrošināt LIETOTĀJA siltumapgādes sistēmas siltumnesēja kvalitātes un spiediena atbilstību pieslēgšanas tehniskajiem noteikumiem un šā līguma nosacījumiem.

3.2. LIETOTĀJS norēķina uzskaites mēraparātu rādījumus reģistrē uz tekošā mēneša beigām un rakstiski vai elektroniski dsiltumtikli@apollo.lv vai dsiltumtikli@inbox.lv iesniedz atskaiti (FORM.106.v1 ) pielikums Nr.3 PIEGĀDĀTĀJAM nākamā mēneša pirmās darba dienas laikā .

3.3. LIETOTĀJA pienākums ir piecu darba dienu laikā brīdināt PIEGĀDĀTĀJU par izmaiņām LIETOTĀJA nosaukumā, bankas rekvizītu vai adreses maiņu, par reorganizācijas vai likvidācijas uzsākšanu, par objekta īpašnieka (-u), tiesiskā valdītāja, pilnvarotās (-o) personas(-u) un pārvaldnieka (-u) maiņu, kā arī, ja tiek ierosināta lieta par LIETOTĀJA maksātnespēju vai bankrotu.

 **4. Norēķinu kārtība**

4.1. Norēķinu periods – viens mēnesis, kas sakrīt ar kalendāro mēnesi.

4.2. Par piegādāto un patērēto siltumenerģiju LIETOTĀJS samaksā PIEGĀDĀTĀJAM

atbilstoši tarifiem, kas apstiprināti un publicēti saskaņā ar likumu “Par sabiedrisko pakalpojumu regulatoriem” un „Enerģētikas likumu”. Norēķinus starp PIEGĀDĀTĀJU un LIETOTĀJU par piegādāto siltumenerģiju veic pamatojoties uz siltumenerģijas skaitītāju rādījumiem.

4.3. Samaksu par piegādāto un patērēto siltumenerģiju LIETOTĀJS pārskaita PIEGĀDĀTĀJA norādītajā kontā, sekojošā kārtībā:

4.3.1.Maksājuma dokumentu (rēķinu) par iepriekšējā mēnesī patērēto siltumenerģiju PIEGĀDĀTĀJS izraksta LIETOTĀJAM līdz nākamā mēneša 10.datumam, kuru LIETOTĀJS apmaksā līdz tā paša mēneša 25. datumam.

4.3.2. Par nesavlaicīgu maksājuma dokumentu (rēķinu) apmaksu LIETOTĀJS par katru nokavēto apmaksas dienu maksā līgumiskos nokavējuma procentus 0.1 % apmērā no parāda summas.

4.3.3. LIETOTĀJA samaksa tiek ieskaitīta sekojošā kārtībā: maksājumu vispirms ieskaita vēl nenomaksātos līgumiskos nokavējuma procentos, pēc tam pamatparāda dzēšanai.

4.4. Par samaksas dienu šī līguma izpratnē pieņemama diena, kad nauda ir ieskaitīta PIEGĀDĀTĀJA norādītājā norēķinu kontā. Ja termiņš iekrīt brīvdienā, tad samaksas diena ir nākamā darba diena.

4.5. Ja LIETOTĀJS vairāk nekā trīs reizes aizkavē maksājumus, LIETOTĀJAM ir pienākums pēc PIEGĀDĀTĀJA pieprasījuma turpmāk veikt iepriekšēju samaksu mēneša vidējā maksājuma apmērā.

4.6. Ja LIETOTĀJS neizpilda līgumsaistības, bet PIEGĀDĀTĀJS uz piederības robežas ir nodrošinājis siltumnesēja parametrus, PIEGĀDĀTĀJS ir tiesīgs iekasēt kompensāciju līdz šādam apmēram:

4.6.1. Par patvaļīgu atļautās maksimālās slodzes un siltumnesēja caurplūdes pārsniegšanu – atbilstoši trīskāršam tarifam par enerģijas daudzumu, kas patērēts, pārsniedzot līgumā noteikto daudzumu;

4.6.2. Par atgaitas siltumnesēja temperatūras paaugstināšanu vairāk nekā par trim grādiem pēc Celsija salīdzinājumā ar noteikto temperatūru grafiku – papildus maksu atbilstoši tarifam par siltumenerģijas daudzumu, ko aprēķina kā siltumnesēja caurplūdes daudzuma reizinājumu ar temperatūras starpību starp faktisko atgaitas temperatūru un atgaitas temperatūru, kas noteikta temperatūru grafikā;

4.6.3. Par siltumnesēja zudumiem, kā arī par siltumnesēja patvaļīgu lietošanu- atbilstoši trīskāršai maksai par siltumnesēja piebarošanu, lai segtu zudumus, kas radušies, piegādājot šo siltumnesēju.

4.7. Kompensāciju par norēķina periodu maksā vienlaikus ar galīgo norēķinu.

4.8. Ja LIETOTĀJS patvaļīgi, nesaskaņojot ar PIEGĀDĀTĀJU, ir pieslēdzis siltumapgādes sistēmas, izmainījis siltumenerģijas skaitītāju pieslēgšanas shēmu, noņēmis plombas,

sabojājis siltumenerģijas skaitītājus, traucējis to normālu darbību vai liedzis PIEGĀDĀTĀJA pārstāvja piekļūšanu siltumapgādes sistēmām, lai kontrolētu siltumenerģijas patēriņa režīmu un uzskaiti, noplombētu siltumapgādes sistēmas vai pārtrauktu siltumenerģijas piegādi, PIEGĀDĀTĀJS patērēto siltumenerģijas daudzumu aprēķina, ņemot vērā maksimālo slodzi laikposmā pēc pēdējās pārbaudes.

4.9. Ja tiek konstatēti šī līguma 4.8.punktā minētie pārkāpumi, PIEGĀDĀTĀJA pārstāvis LIETOTĀJA klātbūtnē sastāda aktu.

4.10. Lietotāja neierašanās gadījumā, PIEGĀDĀTĀJAM ir tiesības sastādīt aktu vienpusējā kārtībā, kas būs saistošs Pusēm.

4.11. Izmaksas par siltumnesēja daudzumu, ko no PIEGĀDĀTĀJA siltumapgādes sistēmas izlieto LIETOTĀJA siltumapgādes sistēmu piepildīšanai vai jaunu siltumapgādes sistēmu pieslēgšanai, vai citiem nolūkiem, LIETOTĀJS sedz papildus. Maksa par siltumnesēja piebarošanu un uzpildīšanu sedz visas PIEGĀDĀTĀJA izmaksas par siltumnesēja sagatavošanu.

4.12. PIEGĀDĀTĀJS ir tiesīgs veikt izlietotās siltumenerģijas daudzuma pārrēķinu par laikposmu, kad siltumnesēja caurplūde ir mazāka par LIETOTĀJA siltumenerģijas skaitītāja zemāko pieļaujamo robežu, pieņemot, ka caurplūdes daudzums ir vienāds ar zemāko pieļaujamo robežu.

4.13. Ja PIEGĀDĀTĀJA vainas dēļ nav piegādāts noteiktais siltumenerģijas daudzums, PIEGĀDĀTĀJS samaksā LIETOTĀJAM kompensāciju , kas atbilst nepiegādātās siltumenerģijas daudzuma vērtībai.

4.14. PIEGĀDĀTĀJA vainas dēļ LIETOTĀJAM nepiegādātās siltumenerģijas daudzumu aprēķina pa diennaktīm, kā starpību starp vidējo diennakts patēriņu iepriekšējās 3 (trīs) dienās un faktisko diennakts patēriņu. Aprēķinot nepiegādātās siltumenerģijas daudzumu apkurei un ventilācijai, ņem vērā vidējo diennakts āra gaisa temperatūru un lieto pārrēķina koeficientu.

 **5. Līguma darbības termiņš, tā grozīšanas un pārtraukšanas kārtība**

5.1. Šis Līgums stājas spēkā līdz ar tā parakstīšanas dienu un ir spēkā 48 (četrdesmit astoņus) mēnešus no tā noslēgšanas dienas vai līdz maksimālās līgumcenas EUR 75624,48 (septiņdesmit pieci tūkstoši seši simti divdesmit četri euro un 48 centi) bez PVN sasniegšanai atkarībā no tā, kurš nosacījums iestāsies pirmais.

5.2. Visi Līguma grozījumi un papildinājumi ir spēkā tikai tādā gadījumā, ja tie ir rakstiski un abu Pušu parakstīti un tie ir saskaņā ar Publisko iepirkumu likuma 61. pantu.

5.3.Pusēm ir tiesības lauzt līgumu vienpusējā kārtībā brīdinot otru pusi 30 (trīsdesmit) dienas iepriekš.

5.4. Līgums var tikt lauzts, saskaņā ar LR MK noteikumiem „Siltumenerģijas piegādes un lietošanas noteikumi” un gadījumos, ja LIETOTĀJS nepilda šī līguma vai normatīvo aktu, kas reglamentē siltumenerģijas piegādes un lietošanas nosacījumus, prasības vai ar savu rīcību nodara zaudējumus PIEGĀDĀTĀJAM vai līgumā noteiktajos termiņos neapmaksā izlietoto siltumenerģiju, PIEGĀDĀTĀJS ir tiesīgs, brīdinot trīs dienas iepriekš, lauzt līgumu vienpusēji pilnīgi vai daļēji pārtraukt siltumenerģijas piegādi LIETOTĀJAM. Līguma laušana neatbrīvo LIETOTĀJU no pilnīgas parāda, līgumisko nokavējuma procentu un kompensācijas apmaksas.

5.5.Pušu reorganizācija vai to vadītāju, kontaktpersonas maiņa, nevar būt par pamatu šī līguma pārtraukšanai vai izbeigšanai. Gadījumā, ja kāda no Pusēm tiek reorganizēta vai likvidēta, līgums paliek spēkā un tā nosacījumi ir saistoši Pušu saistību un tiesību pārņēmējiem.

5.6. Katra Puse ir atbildīga par šajā līgumā sniegto ziņu pareizību, kas attiecas uz šo līgumu. Gadījumā, ja mainās kādas Puses rekvizīti, tās pienākums ir piecu darba dienu laikā par to paziņot otrai Pusei.

**6. Strīdu atrisināšana un citi noteikumi**

6.1. Domstarpības starp Pusēm un attiecības, kas saistītas ar šī līguma izpildi, tiek risinātas savstarpēju sarunu ceļā, bet ja vienošanās netiek panākta, Latvijas Republikas tiesā.

6.2. Puses apņemas neizpaust, neizplatīt, neizmantot vai jebkādā cita veidā nenodot konfidenciālu informāciju kas saņemta no otras Puses, kā arī ievērot Informācijas atklātības likuma un Fizisko personu datu aizsardzības likuma prasības.

Par konfidenciālu informāciju tiek uzskaitīta jebkura esoša vai darba procesā iegūta vārdiska vai rakstiska, vai datu bāze esoša pušu finansiāla, ekonomiska, juridiska satura informācija , kas nav publiski pieejama trešajām personām.

6.3.Šis līgums pilnībā apliecina Pušu vienošanos un ir noslēgts bez viltus, maldiem vai spaidiem.

6.4. Kontaktinformācija pastāvīgu sakaru uzturēšanai ar LIETOTĀJU un dažādu jautājumu saskaņošanai, kas saistīti ar siltumenerģijas piegādi vai pārtraukšanu:

6.4.1. Jautājumi, kas saistīti ar maksājuma dokumentu izrakstīšanu – ekonomiste tālr.65407541.

######  6.4.2. Jautājumi par līguma normu piemērošanu- inženiere tālr.65407559.

6.5. LIETOTĀJA pilnvarotais pārstāvis, kurš piegādes izpildes procesā pārstāvēs LIETOTĀJU tehnisko jautājumu risināšanā, administratīvo un organizatorisko jautājumu risināšanā, āri sakarā ar līguma izpildi saistītu dokumentu parakstīšanā, veiks piegādes izpildes kontroli ir Rīgas Tehniskās universitātes Tehniskās nodaļas vadītājs Pēteris Orlovskis, tālr. 29299606, e-pasts Peteris.Orlovskis@rtu.lv .

######  6.6. Līgums sastādīts uz 5 ( piecām ) lapām ar 3 (trīs) pielikumiem, divos identiskos eksemplāros, viens eksemplārs atrodas pie PIEGĀDĀTĀJA, bet otrs pie LIETOTĀJA, katram eksemplāram ir vienāds juridisks spēks.

Pielikumā:

1. Siltumtīklu un siltumapgādes sistēmu piederības un atbildības robežas akts;
2. Temperatūras grafiks;
3. Uzskaites mēraparātu rādījumu veidlapas paraugs.

**7. Pušu juridiskās adreses un rekvizīti:**

|  |  |
| --- | --- |
| **PIEGĀDĀTĀJS** | **LIETOTĀJS** |
| **Pašvaldības akciju sabiedrība “ Daugavpils siltumtīkli ”** | **Rīgas Tehniskā universitāte** |
| Vienotais reģ. Nr. LV 41503002945 | Izglītības iestādes reģ. Nr. 3341000709 |
| 18. novembra iela 4, Daugavpils, LV-5401 | PVN Nr. LV90000068977 |
| Banka: Nordea Bank AB Latvijas filiāle | Kaļķu iela 1 Rīga, LV – 1658 |
| Konts: LV87NDEA0000082040907 | Valsts kase, BIC – TRELLV22 |
|  | Konts: LV46TREL915101S000000 |
|  |  |
|  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| V.Mjagkihs\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | I. Eriņš \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |